
న్యూఢిల్లీ, ఫిబ్రవరి 21 (ఆంధ్రజ్యోతి): దేశంలోనే అతి పెద్ద రాష్ట్రం! కేంద్రంలో ఏ నిర్ణయం తీసుకోవాలన్నా అతి కీలకం! ఏడు దశల పోలింగ్! ఇప్పటికే మూడు దశలు పూర్తయ్యాయి! విజయంపై ఎవరికీ ధీమా లేదు! ‘మోదీ హవా’ గట్టెక్కిస్తుందన్న పూర్తి ఆశ కమలనాథుల్లో లేదు! ‘కామ్ బోల్తా హై’ అన్నా ఓట్లు రాలతాయన్న ధీమా సమాజ్వాదీ నేతల్లో లేదు! అందుకే, అంతా ఇప్పుడు మాటల దాడికి దిగారు. ఒకరిపై మరొకరు విమర్శలను తీవ్రం చేశారు. యూపీ ఎన్నికలు బీజేపీకి చావో, రేవో అన్నట్లుగా మారాయి. 2014 లోక్సభ ఎన్నికల్లో 72 సీట్లు గెలుచుకున్న బీజేపీ.. అధికారంలోకి రాకపోతే మోదీ హవా తగ్గిందన్న సంకేతాలు దేశ ప్రజల్లోకి వెళ్తాయన్న భయం ఆ పార్టీ నేతలకు పట్టుకుంది. గోవా, పంజాబ్, ఉత్తరాఖండ్, మణి పూర్ కన్నా యూపీ ఎన్నికల కోసమే బీజేపీ సర్వ శక్తులూ ఒడ్డి పోరాడుతోంది. ఉప రాష్ట్రపతి, రాష్ట్రపతి పదవుల్లో తాను అనుకున్న వ్యక్తులను కూర్చోబెట్టాలంటే యూపీ ఎన్నికల్లో గట్టెక్కాల్సిన అనివార్య పరిస్థితి మోదీకి ఏర్పడింది. అందుకే, ఒక్క ఫిబ్రవరిలోనే.. ఇప్పటికే ఏడు బహిరంగ సభల్లో ఆయన పాల్గొన్నారు. తొలుత కొంత సంప్రదాయ రీతిలో ప్రచారం చేసినా రాను రాను విమర్శల్లో ఘాటు పెంచారు. రాబోయే రెండు విడతల్లో ఓబీసీ, హిందూ ఓటర్లు అధికంగా ఉండటంతో వారిని ఆకట్టుకోవడానికి ప్రయత్నాలను ముమ్మరం చేశారు. ఇందుకు పరోక్షంగా మతాన్ని తన ప్రసంగాల్లో చొప్పిస్తున్నారు. ఆదివారం ఫతేపూర్లో జరిగిన బహిరంగ సభలో ‘‘యూపీలో రంజాన్ రోజు కరెంటు ఉంటుంది. హోలీ రోజు మాత్రం పోతుంది. రంజాన్ సందర్భంగా అందరికీ విద్యుత ఇస్తున్నప్పుడు దీపావళి సమయాల్లోనూ ఇవ్వాలి’’ అంటూ మోదీ ప్రభుత్వం మైనారిటీలకు కొమ్ము కాస్తోందని దుయ్యబట్టారు. హిందువుల ఓట్లన్నీ గంపగుత్తగా బీజేపీకి పడేలా వారిని రెచ్చగొట్టే ధోరణిని మోదీ అవలంభిస్తున్నారని రాజకీయ పరిశీలకులు చెబుతున్నారు. యూపీ ఎన్నికల్లో మోదీ విద్యుత్తునే తన ప్రధాన ప్రచారాంశం చేసుకున్నారు. రాహుల్గాంధీ, అఖిలేశ్ పాల్గొన్న ఫొటో చూపిస్తూ చేసిన విమర్శలతో సభ చప్పట్లు, ఈలలతో హోరెత్తిపోయింది. కరెంట్ తీగలు షాక్ కొడతాయేమోనని రాహుల్ వంగిపోతుండగా, అఖిలేశ్ మాత్రం ధైర్యంగా ఉన్న ఫొటో అది! ‘ఆ కరెంట్ తీగలు ఎక్కడ షాక్ కొడతాయో అని రాహుల్ కంగారు పడుతున్నారు. కానీ వాటిలో కరెంట్ ఉండనే ఉండదని అఖిలేశ్కు బాగా తెలుసు. అందుకే ఆయన ధైర్యంగా ఉన్నారు’ అని మోదీ విమర్శించారు. మోదీ విమర్శలకు అఖిలేశ్ రాయబరేలీలో దీటుగా జవాబు ఇచ్చారు. ‘గంగా మాత మీద ఒట్టేసి చెప్పండి. మీ వారణాసికి 24 గంటలూ విద్యుత ఇస్తున్నామా? లేదా?’ అని ప్రశ్నించారు. మోదీ హావభావాల్ని అనుకరిస్తూ మిమిక్రీ చేశారు. అయితే, అఖిలేశ్ సవాల్కు ‘ప్రయాస్’ అనే స్వచ్ఛంద సంస్థ రూపొందించిన గణాంకాలను ఉటంకిస్తూ కేంద్రం జవాబు ఇచ్చింది. వారణాసి జిల్లాలోని శివపూర్ డివిజన్లో గత మూడు నెలలుగా రోజుకు 8 నుంచి 10 గంటలు కరెంటే లేదని స్పష్టం చేసింది. కోతలు దారుణంగా ఉన్నాయి కనకే కేంద్రం రూపొందించిన ఉర్జా యాప్లో ఏడాదిగా వివరాలు నమోదు చేయడం లేదని తప్పుబట్టింది. యూపీ ప్రజలు బీజేపీకి పట్టం కట్టాలని నిర్ణయించుకున్నారని పదే పదే చెబుతున్నప్పుడు మోదీ తన ప్రసంగాల్లో మతపరమైన అంశాలను ఎందుకు తీసుకురావాల్సి వస్తున్నదో ఇట్టే అర్థమవుతోందని ఎస్పీ, కాంగ్రెస్ నేతలు ఆరోపిస్తున్నారు. బీజేపీకి ఓటమి భయం పట్టుకుందని, బిహార్ ఎన్నికల్లో ఓటర్లను రెచ్చగొట్టినట్లే ఇక్కడ కూడా రెచ్చగొట్టాలని ప్రయత్నిస్తున్నారని, బిహార్లో పట్టిన గతే యూపీలోనూ పడుతుందని అంటున్నారు.

newdhilly, fibravari 21 (aandhrajyoti): desamlone athi pedda rashtram! kendramlo e nirnayam teesukovalanna athi keelakam! edu dasala poling! ippatike moodu dasalu puurtayyaayi! vijayampai evariki dheema ledu! ‘modii hawa’ gattekkistundanna puurti aasha kamalanathullo ledu! ‘kaam bolta hai’ anna otlu raalataayanna dheema samajwadi nethallo ledu! anduke, antaa ippudu maatala daadiki digaaru. okaripai marokaru vimarsalanu teevram chesaru. up ennikalu beejeepeeki chaavo, revo annatlugaa marai. 2014 loksabha ennikallo 72 seetlu geluchukunna bgfa.. adhikaaramloki rakapothe modii hawa taggindanna sanketaalu desha prajalloki veltaayanna bhayam aa party nethalaku pattukundi. gova, panjab, uttarakhand, mani pur kanna up ennikala kosame bgfa sarva saktuluu oddi poradutondi. upa rashtrapati, rashtrapati padavullo taanu anukunna vyaktulanu koorchobettalante up ennikallo gattekkaalsina anivarya paristhiti modeeki erpadindi. anduke, okka fibravarilone.. ippatike edu bahiranga sabhallo aayana paalgonnaaru. toluta kontha sampradaaya reetilo prachaaram chesina raanu raanu vimarsallo ghaatu penchaaru. raboye rendu vidatallo obic, hindu otarlu adhikamgaa undatamtho vaarini aakattukoovadaaniki prayatnaalanu mummaram chesaru. induku parokshamgaa mataanni tana prasamgaallo choppistunnaaru. aadivaaram phathepurlo jarigina bahiranga sabhalo ‘‘upilo ranjan roju karentu untundi. holy roju maatram potundi. ranjan sandarbhamgaa andarikee vidyuta istunnappudu deepaavali samayaalloonuu ivvali’’ antuu modii prabhutvam minoritylaku kommu kastondani duyyabattaaru. hinduvula otlannee gampaguttagaa beejeepeeki padela vaarini rechagotte dhoranini modii avalambhistunnaarani rajakeeya pariseelakulu chebutunnaru. up ennikallo modii vidyuttune tana pradhaana prachaaraamsam chesukunnaru. rahulgandhi, akhilesh palgonna foto chuupistuu chesina vimarsalatoe sabha chappatlu, eelalatho horettipoyindi. current teegalu shak kodatayemonani rahul vangipotundagaa, akhilesh maatram dhairyamgaa unna foto adhi! ‘aa current teegalu ekkada shak kodatayo ani rahul kangaaru padutunnaru. cony vaatilo current undane undadani akhilesku baga telusu. anduke aayana dhairyamgaa unnaaru’ ani modii vimarsinchaaru. modii vimarsalaku akhilesh raayabareleelo deetugaa jawabu icharu. ‘gangaa maata meeda ottesi cheppandi. mee vaaranaasiki 24 gantaluu vidyuta istunnama? leda?’ ani prasninchaaru. modii haavabhaavaalni anukaristuu mimikri chesaru. ayithe, akhilesh savaalku ‘prayas’ ane swachchanda samstha roopondinchina ganaankaalanu utankistuu kendram jawabu ichindi. vaaranaasi jillaalooni shivapur divisionlo gatha moodu nelalugaa rojuku 8 nunchi 10 gantalu karente ledani spashtam chesindi. kotalu daarunamgaa unnaayi kanake kendram roopondinchina urja yaplo edaadigaa vivaraalu namodu cheyadam ledani tappubattindi. up prajalu beejeepeeki pattam kattalani nirnayinchukunnaarani pade pade chebutunnappudu modii tana prasamgaallo mataparamaina amsaalanu enduku teesukuraavaalsi vastunnado itte ardhamavutondani espy, congress nethalu aaropistunnaaru. beejeepeeki otami bhayam pattukundani, bihar ennikallo otarlanu rechagottinatle ikkada kuudaa rechchagottaalani prayatnistunnaarani, biharlo pattina gathe upeelonu padutundani antunnaru.